kardosdrur/scandi-wiki huggingface dataset:
Scottish & Newcastle

Scottish & Newcastle (S&N) var den største britiske bryggerigruppe med hovedkvarter i Edinburgh. Selskabet, der var verdens sjette største bryggeri, fremstillede Newcastle Brown Ale, Kronenbourg og John Smith's, samt flere mere regionale ølmærker, primært på bryggerier i Europa.

Scottish & Newcastle var markedsleder i Storbritannien, Finland og Frankrig, samt ejer af halvdelen af den største russiske bryggerigruppe Baltic Beverages Holding (BBH), hvor Carlsberg ejede den anden halvdel. Selskabet var repræsenteret i flere andre, primært europæiske lande, bl.a. Grækenland og Belgien, og eksporterede øl til omkring 60 lande.

Heineken og Carlsbergs overtagelsesbud 
I januar 2008 bød Heineken og Carlsberg fælles på S&N med en pris svarende til 104 mia. kr med henblik på at dele selskabet op imellem sig. Buddet fik støtte fra S&N's bestyrelse. Efter at dets aktionærer havde accepteret buddet den 31. marts 2008, blev S&N afnoteret på London Stock Exchange 29. april 2008.

Heineken overtog S&N's aktiviteter i Storbritannien, Irland, Finland, USA, Portugal, Indien og Belgien.
Carlsberg overtog S&N's aktiviteter i Frankrig, Grækenland, Vietnam, Kina og S&N's halvdel af BBH.

Bryggerier 

Scottish & Newcastle havde omkring 40.000 ansatte i Storbritannien og på Kontinentaleuropa:

 The Fountain Brewery, Edinburgh – lukket i 2004
 The Tyne Brewery, Newcastle-upon-Tyne – lukket i 2005
 The Federation Brewery, Gateshead – købt 2004, lukket i 2010
 T & R Theakston's Brewery, Masham (S&N havde en aktiemajoritet i bryggeriet, men ejes nu igen af Theakston-familien)
 John Smith's Brewery, Tadcaster
 The Berkshire Brewery, Reading (lukket i april 2010)
 The Royal Brewery, Manchester
 Beamish Brewery, Cork
 Crawford Brewery, Cork

Anden produktion 

S&N ejer eller er medejer af tre af de ti største øl i Europa.
 Baltika (andel købt af Carlsberg)
 Foster's (europæiske rettigheder, ejers nu af Heineken)
 Kronenbourg 1664. (nu ejet af Carlsberg, selvom S&N UK/Heineken har rettighederne i Storbritannien i 50 år)

Derudover ejede de følgende:
 John Smith's (Heineken)
 Strongbow Cider i Storbritannien. (Heineken)
 Sagres i Portugal (Heineken)
 Lapin Kulta in Finland (Heineken)
 Mythos i Grækenland (overtaget af Carlsberg)
 Maes pils i Belgien (Heineken)
 Kingfisher i Indien (overtaget af Heineken)
 Beamish Stout i Irland (Heineken)
 Bulmers Cider i Storbritannien. (Heineken)
 Newcastle Brown Ale, i Nordøstengland. (Heineken)
 Grimbergen, en belgisk klosterøl. (overtaget af Carlsberg)
 McEwan's i Skotland. (Heineken)
 Younger's in Edinburgh, Scotland. (Heineken)
 Simonds of Reading, Berkshire. (Wells & Young)

Mærker under licens:
 Beamish
 Courage
 Foster's
 Kronenbourg
 McEwan's
 Newcastle Brown Ale
 John Smith's
 Websters

Referencer 

Bryggerier i Storbritannien
Etableret i 1749
Ophørt i 2008
Kongelige hofleverandører
Bayersk øl

Bayersk øl er en undergæret øltype, der er opstået i Bayern, og som blev populær i Danmark fra midten af 1800-tallet.

Den første danskproducerede bayerske øl blev lanceret 1836 fra bryggeriet Grut & Høyer, drevet af Thomas Charles Grut og Carl Wilhelm Høyer i Odense, men produktionen stoppede allerede i 1842, da firmaet lukkede og afhændede bryggeriet. Det var brygger J.C. Jacobsen på Carlsberg i København som etablerede en permanent produktion af øltypen i Danmark i 1847. Bayersk øl var bl.a. med hensyn til lagring mere krævende end hvidtøl, og det krævede ekspertise at brygge det, hvad de fleste danske bryggere ikke besad. Efterspørgslen efter Jacobsens bayerske øl var så høj, at mange andre bryggerier fulgte efter og en del nye opstod.
Sammensætningen af Gamle Carlsberg Lagerøl er efter endt Lagring omtrent følgende: 90,3% Vand, 4,3% Alkohol, 5,3% Ekstrakt. Og Ekstrakten bestaar igen af: 21% Maltose, 51% Dextrin.
Betegnelsen bajer stammer fra Bayern, men da pilsnertypen sidst i 1800-tallet slog igennem, hang benævnelsen fast, og i dag brygges der ikke mange "bajere" i Danmark.
I 1993 blev øltypen Classic lanceret i Danmark. Classic er en moderne udgave af den klassiske bajerske øl, og de fleste større danske bryggerier har en variant af typen i deres sortiment.

Henvisninger

Litteratur 
 Kristoff Glamann, Bryggeriets historie i Danmark indtil slutningen af det 19. århundrede, Gyldendal, 1962.

Eksterne henvisninger 
 Om bayersk øl – Viden om bayersk øl

Øltyper
Meteor (flertydig)

Meteor kan være:
 Meteor – et stjerneskud
 Meteor (jonglering) – et jongleringsredskab
 Gloster Meteor – Britisk jetfly, udviklet under 2. verdenskrig
Undergær

Undergær, eller Saccharomyces carlsbergensis, er den mest udbredte ølgærstype. Den bruges ved gæringen af forskellige øltyper, deriblandt pilsner. Videnskabeligt benyttes navnet af flere forfattere synonymt med S. pastorianus. 

Navnet skyldes, at den synker til bunds i øllet, når gæringen er overstået, modsat overgær, der stiger til overfladen. Undergær gærer bedst ved kølige temperaturer, nogle varianter helt ned mod fire grader. Denne lave temperatur gør det sværere for andre, uønskede mikroorganismer at leve og sikrer dermed øllet en holdbarhedsmæssig fordel, dog ikke af større betydning. Undergær udnytter sukkerindholdet bedre end overgærstypen og giver også et mindre kraftigt afsmit på øllets smag.

Gærtypens latinske navn skyldes, at gæren første gang blev rendyrket på Carlsberg Laboratoriet (af Emil Christian Hansen).

Ved undergæret øl foregår gæringen ved køligere temperaturer (5-15˚), og gæren synker til bunds under gæringen. Gæringen tager længere tid, og al malten omdannes. Den får derfor en mere neutral smag. Dette er den mest benyttede gæringsform, og gærtypen saccharomyces carlsbergensis er betegnelsen for undergærende gær. 

Svampe
Ølbrygning
Carlsbergs historie

en:Saccharomyces pastorianus#Saccharomyces uvarum
Odder-systemet

Odder-systemet er et arkivsystem som en stor del af de danske sognekommuner – og en ikke ubetydelig del af landkommunerne efter 1970 – anvendte i deres arkivering af sager. Odder-systemet opererer med syv hovedgrupper i den kommunale forvaltning, som hver igen kan opdeles i 10 undergrupper (der igen kan underinddeles i flere eller færre niveauer). Hovedgrupperne er:

Den kommunale administration
Brand- og bygningsvæsen m.m.
Skattevæsen
Socialvæsen
Skolevæsen
Vejvæsen m.m.
Samfundsforhold i øvrigt

Sagsdannelsen er sket ved, at hver enkelt sag fik et gruppenummer og efterfølgende henlagdes i en mappe med det pågældende gruppenummer.

Systemet er i dag (2009) afskaffet, men anvendtes frem til Strukturreformen 2007 fortsat af Sindal Kommune. 

Systemet er næsten overalt afløst af KL's journalplan.

Klassifikation
Teknologiske systemer
Karlstad-konventionen

Karlstad konventionen kaldes den aftale, som blev undertegnet mellem Norge og Sverige efter forhandlingerne i den svenske by Karlstad om opløsningen af unionen mellem de to lande.
  
Forhandlingerne startede den 31. august 1905. Atmosfæren var spændt, og det svenske hovedkrav var, at de nyopførte norske grænsefæstninger skulle rives ned. Efter en uge var forhandlingerne fastlåste og parterne skiltes. Den 13. september 1905 blev forhandlingerne genoptaget, samtidig gav den norske regering mobiliseringsordre. 
  
Den 18. september blev den norske statsminister Michelsen og den svenske statsminister Lundeberg enige om, at ingen tropper skulle ligge mindre end 1 kilometer fra grænsen. Det var et tiltag som medvirkede til at sænke spændingen mellem landene. 
  
Norge blev stærkt presset af Sverige og måtte i hovedsagen give efter i spørgsmålet om at fjerne grænsefæstningerne. Norge havde imidlertid støtte fra Storbritannien og fik lov at beholde grænsefæstningerne ved Kongsvinger og Fredriksten.
 
Den 23. september blev forhandlingerne afsluttet, og resultatet blev vedtaget af det norske Storting den 9. oktober. Den 13. oktober 1905 blev resultatet fra forhandlingerne godtaget af den svenske rigsdag.  Unionsopløsningen blev endelig stadfæstet da kong Oscar 2. 26. oktober underskrev dokumenterne som anerkendte Norge som uafhængig stat, og samme dag abdicerede som norsk konge.

Eksterne links 
 "Spillet bak kulissene – om unionsoppløsningen 
 oversigt over 1905 fra netsteder for hundredårsmarkeringen 
 Tidslinje måned for måned fra netsider om unionsopløsningen

Norges historie
Sveriges historie
Fredsaftaler
Begivenheder i 1905
Karlstad

en:Dissolution of the union between Norway and Sweden in 1905
Omformer (elektrisk energi)

En omformer eller konverter er en elektrisk indretning, der kan omdanne én type strøm til en anden, f.eks. vekselstrøm til jævnstrøm.

En omformer, som er beregnet til at blive koblet til et traditionelt 230V AC-elstik, kaldes en netdel.

Der findes både statiske og dynamiske omformere.

Den ældste type er den dynamiske, hvor man lader en elmotor, der drives ved en primær strømkilde, trække en elektrisk generator (dynamo), som genererer en sekundær strømforsyning. Eller elektromagneter kan trække en afbryder (en vibrator), der "hakker jævnspænding i stykker", hvorpå den pulserende strøm kan sendes gennem en transformator. Dette gør det muligt at producere en spænding, der er høj nok som anodespænding for radiorør, selv om man kun har adgang til lavspænding fra et batteri eller en akkumulator.

Den statiske omformer bygger på elektroniske principper, der uden bevægelige dele laver omformningen. De mest moderne typer er lavet efter switch-mode-princippet og er meget effektive (med virkningsgrad over 90 %)

Referencer 

Elektroniske apparater
Netdel

I ældre betydning er en netdel en elektronisk indretning i et apparat, der omdanner spændingen fra lysnettet (stikkontakten) til andre spændinger som apparatet anvender.

Nutidigt anvendes betegnelsen strømforsyning oftest.

Se også
Omformer (elektrisk energi)

Elektroniske apparater
Effektelektronik

de:Netzteil
sv:Nätdel
Lumsk (band)

Lumsk er et folkemetalband fra Trondheim, Norge. De kombinerer traditionel norsk folkemusik med rock og heavy metal, til hvad gruppen selv har kaldt skogsmetal (på dansk: skovmetal). Musikken skiller sig ud fra genrens øvrige bands ved bl.a. af benytte sig af violin og kvindelig vokal.

Biografi 
Efter at have udgivet en selvproduceret demo i år 2001 og have optrådt på enkelte samlings-cd'er, fik gruppen kontrakt med Tabu Recordings, hvor de i 2003 udgav deres debut-album, Åsmund Frægdegjevar. Albummet udmærkede sig ved først og fremmest at være en komposition, der ikke umiddelbart havde mage; både på det rent musikalske område, hvor det var skelsættende med sin blanding af klassiske instrumenter og tung metal, men også i kraft af sangenes indbyrdes tilhørsforhold – tilsammen udgjorde sangene en beretning om den navngivne sagnhelt Åsmund, der i Lumsks tolkning sejler fra Irland for at redde en kongedatter fra en gruppe trolde.

Få år efter og med en ny forsanger udgav bandet sit andet album kaldet Troll. Albummet afveg på mange måder fra forgængeren – bandet havde fået ny forsanger og guitarist, og musikken var generelt knap så tung og dyster som på debutalbummet. Der var ligeledes færre sange, og de, der var, udgjorde ikke tilsammen én fortælling, men var derimod fortællinger for sig; fortællinger, der baserede sig på den nordiske mytologi og var skrevet af sagnforfatteren Birger Sivertsen og hans kone Kristin.

Samme år udgav bandet singlen Nidvisa, der, foruden sangen Allvis fra Troll, indeholdt en nidvise skrevet for aktionsgruppen Gi oss jula tilbake i protest mod varehusenes tidlige juleoppyntning. Overskuddet fra salget af singlen gik også til aktionsgruppen. I september 2006 færdiggjorde Lumsk indspilningen af deres nyeste album, Det Vilde Kor, der blev udgivet i Danmark 27. marts 2007. Albummet er en hyldest til den norske digter Knut Hamsun, og sangteksterne på albummet stammer fra digterens digtsamling fra 1904, Det vilde Kor.

I juli 2007 meddelte Espen på Lumsks hjemmeside, at Ketil og Siv Lena pga. fødsel ville forlade bandet. De blev erstattet af de svenske musikere Håkan Lundqvist og Jenny Gustafsson. Gruppen leder desuden efter en erstatning for sangeren Stine Mari Langstrand, der ligeledes forlod bandet i 2007.

Diskografi 

Demo – 2001
Åsmund Frægdegjevar – 2003
Troll – 2005
Nidvisa (single) – 2005
Det Vilde Kor – 2007

Medlemmer

Nuværende medlemmer 
Vidar Berg – trommer (2005-) 
Espen Warankov Godø – synthesizer og vokal (2000-) 
Eystein Garberg – guitar (2001-) 
Håkan Lundqvist – guitar (2007-) 
Jenny Gustafsson – violin (2007-) 
Espen Hammer – basguitar (2002-)

Tidligere medlemmer 
Snorre Hovdal – bas og støttevokal
Bjørnar Selsbak – guitar
Øyvind R – guitar
Vibeke Arntzen – vokal
Sondre Øien – basguitar
Steinar Årdal – vokal
Alf Helge Lund – trommer (1999-2005)
Siv Lena Waterloo Laugtug – violin (2001-2007)
Ketil Sæther – guitar (2004-2007)
Stine Mari Langstrand – vokal (2004-2007)

Fodnoter

Eksterne henvisninger 
 Officiel hjemmeside
 Lumsk på LyricWiki

Metalgrupper fra Norge
Folkemetalgrupper
Rockgrupper fra Norge
Musikgrupper fra 1999
M1

M1 har flere betydninger:
 M1 (mobilselskab) – et tidligere dansk mobilselskab
 M1 (metro) – den ene af fire linjer i Københavns Metro
 M1 (Warszawa Metro) - en metrolinje i Warszawa
 M1 (tv-kanal) – en offentlig tv-kanal i Ungarn
 Apple M1 - ARM-SoC designet af Apple selv
Flat-Coated Retriever

Flat-Coated Retriever, som i begyndelsen af 1800-tallet blev kaldt wavy coated retriever, er den tredje mest populære hunderace blandt retrieverne. Den har sit udspring i Storbritannien. Racen er en jagthund af gruppen af apporterende hunde.

Oprindelse og alder 
Man tror at både Newfoundlænder, irsk setter og pointer har spillet en vigtig rolle i udformingen af denne hunderace, uden at dette kan bekræftes med sikkerhed. Formentligt er labrador retriever også blevet krydset ind på et tidspunkt. Man regner også med at St. Johns hund har givet et vigtig bidrag i starten.

Racen blev første gang vist på en udstilling i 1860. FCI anerkendte den først i 1935. Racen skal have været en meget benyttet brugshund under første verdenskrig.

Referencer 

Hunderacer fra England
Chow Chow

Chow Chow er en hunderace som stammer fra Kina, hvor den kaldes Songshi Quan (鬆獅犬 Pinyin: sōngshī quǎn), som direkte oversat betyder "oppustet-løve hund". Hunderacen har haft navnet Tang Quan, "Tang-dynastiets-hund". Den er nok mest kendt for sin blå tunge og store løse pels.

Oprindelse og alder 

Det er en meget gammel race som oprindelig blev avlet som vagt- og jagthund. Man har antaget at den oprindeligt stammer fra Mongoliet. Kineserne hævder at have fundet referencer til racen så langt tilbage i tiden som det 11. århundrede f.Kr., beskrevet på linje med den hunden vi kender i dag (inkluderet den blå tunge). Det er desuden kendt at både mongolerne, hunnerne og tatarer benyttet disse hundene under sine mange krige. Et videnskabeligt studie publiceret i Science den 21. maj 2004 støtter klart at chow-chow tilhører en af vore ældste hunderacer, herunder en oprindelse i antikken eller tidligere. Den er desuden en af de racer som er nærmest beslægtet med ulv, blandt andet sammen med urhundtyper som shiba inu, akita og basenji. Racen er desuden nært beslægtet med shar pei, sandsynligvis som stamfader.

Noter 

Spidshunde
Hunderacer fra Kina
Militær straffelov

Den militære straffelov supplerer straffeloven med regler, som understøtter militærets disciplin og kommando-forhold. En ny militær straffelov trådte i kraft 1. januar 2006 efter et større kommissionsarbejde. Ved denne ændring mistede militære chefer adgangen til at tildele (mindre) straffe, de kan nu kun tildele et disciplinarmiddel – militære straffe tilkendes nu alene af auditører og domstole.

De særlige militære krav og forbrydelser omfatter bl.a.:
 Lydighedspligt (§ 11).
 Mytteri (§ 12).
 Respektstridig optræden (§§ 13-14).
 Vagtforseelser (§ 24).
 Desertering (§ 25).
 Pligtforsømmelse i øvrigt (§ 27).

Pligtforsømmelsen kaldes også gummiparagraffen, idet den ikke bestemmer, hvilke pligter man kan forsømme sig imod.

Eksterne henvisninger 
 Militær straffelov (LOV nr 530 af 24/06/2005)
 Bekendtgørelse af lov om forsvarets personel
 Den militære anklagemyndigheds historie, auditærkorpsets hjemmeside 

Danmarks militær
Danmarks love
Nødhjælper

Nødhjælpere var en særlig gruppe helgener, der kunne anråbes i nød. Helgenkulten omkring dem kom til Danmark og Sverige fra Tyskland. Nødhjælperne er første gang nævnt i et afladsbrev fra 1284 og blev første gang kunstnerisk fremstillet som en gruppe i dominikanerklosteret i Regensburg i 1311. De blev særligt populære i forbindelse med den sorte død i midten af 1300-tallet og ses i Danmark gengivet på flere senmiddelalderlige altertavler og kalkmalerier. I Sønderjylland er der bevaret nødhjælpere i Løgumkloster, Hellevad Kirke og Halk Kirke.  Kulten blev stærkt kritiseret af reformatorerne, og Tridentinerkoncilet ville have den begrænset; men alligevel blev den til en vis grad genoplivet i klostre i Bayern og Schwaben.

24. september 1445 så den unge hyrde Hermann Leicht fra cistercienserklosteret i Langheim et grædende barn på marken. Da han bøjede sig ned for at tage barnet op, forsvandt det. I et nyt syn kort efter dukkede barnet op igen på samme sted. Denne gang brændte to stearinlys lige ved. 28. juni 1446 så Leicht barnet for tredje gang. Denne gang havde det et rødt kors på brystet og var fulgt af fjorten andre børn, alle klædt på samme vis, halvt i rødt og halvt i hvidt.  Barnet sagde: "Vi er de fjorten hjælpere og ønsker et kapel her, hvor vi kan hvile." Dernæst blev børnene væk i skyerne. Atten dage senere blev en alvorligt syg pige fra Langheim helbredt efter at have påkaldt de fjorten hellige hjælpere. Straks begyndte pilgrimmene at strømme til, og Langheim kloster, som ellers havde forholdt sig afventende, anerkendte hyrdens syner. Det første kapel blev indviet i 1448. I dag er kapellet blevet en pragtfuld barokkirke. 

Nedenstående tabel er oversigt over de 14 eller 15 nødhjælpere, men gruppens medlemmer kan variere. De 14 helgener, der oftest er medtaget i gruppen, er markeret med fed.

Henvisninger

Se også 
 Oversigt med liste over helgennavne

Eksterne henvisninger 
 http://www.panoramio.com/user/2323268/tags/Vierzehnheiligen 
 Helgenleksikon 
 Helgenoversigt

Romerskkatolske kirke i middelalderen
Helgener
Lucy

Lucy er et engelsk og fransk pigenavn, der stammer fra det latinske drengenavn Lucius, der betyder lys eller skinnende. I skandinaviske sprog kendes navnet i formen Lucia. 

Lucy kan henvise til:

 Lucy (fossil) - et fossil af en hominide
 Lucy (film) - en film fra 2014
Kleiner münsterländer

En Kleiner Münsterländer er en tysk jagthund af gruppen af stående hunde i mellemstørrelse.

Historie 
Den oprindelige udvikling af racen Kleiner Münsterländer er foregået i al ubemærkethed engang midt i det 19. århundrede. Efter ændringerne i den tyske jagtlov, med det stigende antal jægere og jagtinteresserede og med henblik på systematisk pleje af vildtbestanden, begyndte opdrættet af nye, tyske stående jagthunde. Der er beretninger om, at langhårede "vagtelhunde" (tyske spaniels) omkring 1870 var velkendte i Münsterland-området. Disse hunde havde en fast stand, havde fremragende sporsans og kunne tilmed apportere.

I året 1906 tog hededigteren Hermann Löns sig af sagen: Han satte en offentlig opfordring i bladet "Unser Wachtelhund" og bad om at få meldinger om endnu eksisterende eksemplarer af den røde Hanoveranske Hedebracke. Imidlertid opdagede han og hans brødre i stedet en stående vagtelhund på gårdene, den såkaldte "Heidewachtel". Ud over brødrene Löns bestræbte også andre velkendte hundefolk, som f.eks. Baron von Bevervörde-Lohburg, sig for at skabe en rimelig bestand til avl også i andre områder. Hr Heitmann, en lærer fra Burgsteinfort, var den første, der opnåede succes med sin linieavl. Mange andre avlslinier af den såkaldte "Dorsten type" dukkede op i Westfalen i de følgende år.

Den 17. marts 1912 blev "Verband für Kleine Münsterländer Vorstehhunde" endelig grundlagt. Klubben udtrykte dengang sit formål således: "Klubben har til formål at fremme racerenhed og seriøst opdræt af den langhårede, lille, stående jagthund, som er blevet opdrættet i Münsterland gennem årtier." På den tid hæmmede manglen på fastlagte karakteristika for racen både avlsarbejdet og klubbens virke, men fra 1921 fulgte opdrætterne omsider den racestandard, der var opstillet af dr. Friedrich Jungklaus. Der er dog intet endegyldigt bevis for oprindelsen af den tids hunde.

Højde: 50 – 56 cm
Vægt: 15 – 25 kg

Temperament:
Kleiner Münsterländer en vandglad, aktiv og kærlig hund med et fantastisk jagttalent.

Pels pleje:
Kleiner Münsterländer skal ikke have meget pelspleje.

Referencer

Ekstern henvisning 

  Internationale Gemeinschaft der Kleinen Münsterländer-Freunde e.V.(IGKlM-Freunde e. V.)

Hunderacer fra Tyskland
Jagthunde
Sten Stetter

Sten Stetter (4. januar 1940) er en dansk forfatter. Han har bl.a. skrevet ungdomsromanen, Slottet i Astrakon, som er udgivet på Forlaget Tellerup. Sten Stetter skriver primært fantasy. Stetter er uddannet cand.agro., men har siden sin ungdom skrevet bøger i fritiden. Sten Stetter er gift med Jytte Stetter med hvem han har tre børn.

Eksterne henvisninger 
 Sten Stetter (Tellerup)
 Slottet i Astrakon (Tellerup)

Fantasyforfattere fra Danmark
Agronomer fra Danmark
Dansksprogede forfattere fra Danmark
Novo Mesto

Novo Mesto er en by i det sydøstlige Slovenien med  indbyggere. Byen ligger ved floden Krka tæt på grænsen til Kroatien.

Referencer

Eksterne henvisninger 
 Novo Mestos hjemmeside

Byer i Slovenien
Baby Doll

Baby Doll er en dansk film fra 1988, instrueret af Jon Bang Carlsen og skrevet af Lisbet Gad.

Medvirkende
Mette Munk Plum
Birgit Sadolin
John Hahn-Petersen
Bodil Udsen
Lone Kellermann
Benedikte Hansen
Lone Helmer

Eksterne henvisninger 
 

Dramafilm fra Danmark
Danske film fra 1988
Film instrueret af Jon Bang Carlsen
Film fra Danmark (administrationskategori)
Retfærdighedens rytter

Retfærdighedens rytter er en dansk film fra 1989. Filmen er lavet efter idé af Peter Aalbæk Jensen med instruktion af Jesper W. Nielsen og manuskript af Mikael Olsen.

Medvirkende 
 Daniel Helmo - (Benjamin)
 Jesper Christensen - (Far)
 Lene Brøndum - (Mor)
 Line Kruse - (Prinsesse)
 Birgitte Prins - (Marie, gravid kvinde)
 Per Linderoth - (Jesper, hendes mand)
 John Hahn-Petersen - (Fezzor)
 Buster Larsen - (Monty)
 Birger Jensen - (Rangle)
 Henning Jensen - (Præst)
 Jesper Holck - (Affe)
 Lene Sørensen - (Farmor)
 Terje Dragseth - (Togmand med fløjte)
 Hans-Henrik Jørgensen - (Togmand ved rulletrappe)
 Jens Jørgen Thorsen - (Mand i pølsekiosk)
 Astrid Henning-Jensen - (Posedame med hund)
 Helle Ryslinge - (Rokokodame i baggård)
 Peter Aalbæk Jensen - (Mand i prinsesses lejlighed)
 Erik Clausen - (Højtalerstemme)

Eksterne henvisninger

Noter 

Danske film fra 1989
Film instrueret af Jesper W. Nielsen
Broccoli

 
Broccoli (Brassica oleracea var. italica) er en grøntsag, der har vundet stor popularitet i Danmark i de senere år, blandt andet på grund af dens store vitaminindhold. Broccoli er tidligere kendt som aspargeskål.

Beskrivelse 
Broccoli er en kultivar af arten Brassica oleracea, der bl.a. også omfatter grønkål, kålrabi, blomkål og rosenkål. Den hører til korsblomst-familien (tidligere Cruciferae nu Brassicaceae), og vokser vildt i middelhavsområdet. Broccoli er kendt i mere end 2000 år i Italien, hvor den også er blevet forædlet. I Italien kan kålen overvintre pga. klimaet. I Danmark blev den først tilgængeligt for køb i 1957 og indtil 1980erne kun som frossen grønsag.

Etymologi 
Ordet "broccoli" stammer fra latin brachium og italiensk brocco, som betyder arm eller gren. Det henviser formentlig til plantens opbygning med hvad der kan minde om en "stamme" og nogle "grene", som er dem man spiser.

Indholdsstoffer 
Grøntsager af Korsblomst-familien som kål, broccoli og radise indeholder glucosinolater, der har en svag hæmmende virkning på skjoldbruskkirtelen, og dermed kan være medvirkende til udvikling af struma. Undersøgelser har dog ikke vist nogen negativ effekt ved normale mængder (150 g om dagen). 

De samme grøntsager menes at virke forebyggende på nogle kræftformer på grund af indholdet af glucoraphan, et andet glucosinolat der er forstadiet til sulforaphan, som er det lavmolekylære  cancerhæmmende  stof. Sulforaphans cancerhæmmende effekt skyldes en molekylær hæmning af enzymet histon deacetylase.

Se også 
 George H. W. Bush antibroccoli kommentarer

Kilder 

Nytteplanter fra Europa
Have-kål